পশ্চিমবঙ্গ বিধানসভা নির্বাচন, ২০২১

**পশ্চিমবঙ্গ বিধানসভার সপ্তদশ সাধারণ নির্বাচন** ২০২১ সালের ২৭ মার্চ থেকে ২৯ এপ্রিল পর্যন্ত আট দফায় অনুষ্ঠিত হয়। এই নির্বাচনে পশ্চিমবঙ্গ বিধানসভার ২৯৪টি আসনের মধ্যে ২৯২টিতে ভোট গ্রহণ করা হয়। দু'টি আসনে প্রার্থীর মৃত্যু হওয়ায় ভোটগ্রহণ স্থগিত রাখা হয়েছিল। সেখানে ৩০ সেপ্টেম্বর নির্বাচন হয় এবং ৩ অক্টোবর গণনা ও ফল ঘোষণা করা হয়।

এই নির্বাচনে সর্বভারতীয় তৃণমূল কংগ্রেস ২৯০টি আসনে সরাসরি প্রতিদ্বন্দ্বিতা করে এবং তিনটি আসনে গোর্খা জনমুক্তি মোর্চাকে ও একটি আসনে নির্দল প্রার্থীকে সমর্থন জানায়। ভারতের কমিউনিস্ট পার্টি (মার্ক্সবাদী)-নেতৃত্বাধীন বামফ্রন্ট জোট গঠন করে ভারতীয় জাতীয় কংগ্রেস ও ইন্ডিয়ান সেক্যুলার ফ্রন্টের সঙ্গে। ভারতীয় জনতা পার্টি সরাসরি প্রতিদ্বন্দ্বিতা করে ২৯৩টি আসনে এবং একটি আসনে সমর্থন জানায় জোটসঙ্গী অল ঝাড়খণ্ড স্টুডেন্টস ইউনিয়নকে। এছাড়াও এই নির্বাচনে সোশ্যালিস্ট ইউনিটি সেন্টার অফ ইন্ডিয়া (কমিউনিস্ট) ১৯৩টি আসনে, বহুজন সমাজ পার্টি ১১৩টি আসনে এবং অল ইন্ডিয়া মজলিস-ই-ইত্তেহাদুল মুসলিমিন ১৩টি আসনে প্রতিদ্বন্দ্বিতা করে।

২০২১ সালের ২ মে পশ্চিমবঙ্গের সপ্তদশ বিধানসভা নির্বাচনের ফলাফল ঘোষিত হয়। মমতা বন্দ্যোপাধ্যায় নিজে নন্দীগ্রাম বিধানসভা কেন্দ্র থেকে পরাজিত হলেও (তিনি অবশ্য কারচুপির অভিযোগ তুলে এই ফলাফলকে কলকাতা হাইকোর্টে চ্যালেঞ্জ করেছেন এবং বর্তমানে সম্পূর্ণ বিষয়টি বিচারাধীন) তাঁর দল সর্বভারতীয় তৃণমূল কংগ্রেস ২১৩টি (পরে আরও ২টি, মোট ২১৫টি) আসনে জয়লাভ করে একক সংখ্যাগরিষ্ঠতা অর্জন করে এবং ভারতীয় জনতা পার্টি ৭৭টি আসন জয় করে বিধানসভায় প্রধান বিরোধী দলের স্বীকৃতি লাভ করে। সংযুক্ত মোর্চার বাম দলগুলি এবং ভারতীয় জাতীয় কংগ্রেস এই নির্বাচনে একটি আসনেও জয়লাভ করতে পারেনি, তবে এই জোটের অপর দল ইন্ডিয়ান সেক্যুলার ফ্রন্ট একটি আসন জয় করে। এরপর ২০২১ সালের ৫ মে মমতা বন্দ্যোপাধ্যায় তৃতীয় বারের জন্য পশ্চিমবঙ্গের মুখ্যমন্ত্রী হিসেবে শপথ গ্রহণ করেন।

## প্রেক্ষাপট
### নির্বাচনী ব্যবস্থা
thumb|250px|পশ্চিমবঙ্গ বিধানসভা ভবন
ভারতীয় সংবিধানের ১৬৮ নং ধারা অনুযায়ী, পশ্চিমবঙ্গ বিধানসভা হল পশ্চিমবঙ্গ রাজ্যের এককক্ষীয় আইনসভার একমাত্র কক্ষ। এই বিধানসভা স্থায়ী সংস্থা নয়, তা নির্দিষ্ট সময় অন্তর ভেঙে দেওয়া হয়। যদি না আগে ভেঙে দেওয়া হয়, তাহলে বিধানসভার মেয়াদ প্রথম অধিবেশনের তারিখ থেকে পাঁচ বছর পর্যন্ত। বিধায়কেরা জনগণ কর্তৃক প্রত্যক্ষভাবে নির্বাচিত হন। ২০২১ সালের ৩০ মে পশ্চিমবঙ্গ বিধানসভার মেয়াদ সমাপ্ত হওয়ার কথা ছিল।

### পূর্ববর্তী সাধারণ নির্বাচন
২০১৬ সালে আয়োজিত পূর্ববর্তী নির্বাচনে সর্বভারতীয় তৃণমূল কংগ্রেস (সংক্ষেপে তৃণমূল) ২১১টি আসনে জয়লাভ করে বিধানসভায় সংখ্যাগরিষ্ঠতা অর্জন করে। ভারতীয় জাতীয় কংগ্রেস (সংক্ষেপে কংগ্রেস) ও বামফ্রন্ট জোটবদ্ধ হয়ে নির্বাচনে প্রতিদ্বন্দ্বিতা করে কংগ্রেস ৪৪টি আসনে এবং বামফ্রন্ট ৩৩টি আসনে জয়লাভ করে। অন্যদিকে ভারতীয় জনতা পার্টি (বিজেপি) ও গোর্খা জনমুক্তি মোর্চা (জিজেএম) প্রত্যেকে ৩টি করে আসনে জয়লাভ করেছিল।

### প্রাক-নির্বাচন রাজনৈতিক পরিস্থিতি
২০১৯ সালের সাধারণ নির্বাচনে পশ্চিমবঙ্গের ৪২টি লোকসভা আসনের মধ্যে সর্বভারতীয় তৃণমূল কংগ্রেস ২২টিতে এবং ভারতীয় জনতা পার্টি ১৮টিতে জয়লাভ করে। বিজেপি এই নির্বাচনে ৪০ শতাংশ ভোট পায়, যা পূর্ববর্তী নির্বাচনে প্রাপ্ত ভোটের তুলনায় অনেকটাই বেশি। ২০১৬ থেকে ২০২১ সালের মধ্যে বিভিন্ন উপনির্বাচনে জয়লাভ করে রাজ্য বিধানসভায় বিজেপির আসনসংখ্যা বেড়ে হয় ৩১। ২০২১ সাল পর্যন্ত তৃণমূল কংগ্রেস ও জাতীয় কংগ্রেসের অনেক নেতা দলত্যাগ করে বিজেপিতে যোগ দেন। বিভিন্ন রাজনৈতিক বিশ্লেষকদের মতে, বামফ্রন্ট ও অন্যান্য বিরোধী দলগুলির ভোট বিজেপির দিকে সরে যাওয়ায় বিজেপির প্রাপ্ত ভোটের হারের এই আকস্মিক উত্থান সম্ভব হয়েছিল।

## রাজনৈতিক ইস্যু
### কোভিড-১৯
কোভিড-১৯ অতিমারী একটি নির্বাচনী ইস্যুতে পরিণত হয়। পশ্চিমবঙ্গ সরকারের বিরুদ্ধে কোভিড পজিটিভ রোগীর সংখ্যা ও কোভিডে মৃতের সংখ্যায় "গোঁজামিল" দেওয়ার অভিযোগ আনা হয়। নির্বাচনী প্রচার চলাকালীন তৃণমূল কংগ্রেসের নেতৃত্বাধীন রাজ্য সরকার ও বিজেপির নেতৃত্বাধীন কেন্দ্রীয় সরকার একে অপরের বিরুদ্ধে কোভিড-১৯ সংক্রমণ প্রতিহত করার ক্ষেত্রে ব্যর্থতার অভিযোগ তোলে।

বিজেপি মুখ্যমন্ত্রী মমতা বন্দ্যোপাধ্যায়ের বিরুদ্ধে সংক্রমণের দ্বিতীয় তরঙ্গের পূর্বাভাষ সত্ত্বেও নির্বাচনী প্রচারের মাসগুলিতে আয়োজিত কোভিড-১৯ জরুরি ব্যবস্থাপনা সম্মেলনগুলিতে উপস্থিত না থাকার অভিযোগ উত্থাপন করে।

### ঘূর্ণিঝড় আমফান
240px|thumb|কলকাতার দেশবন্ধু পার্কের ঘূর্ণিঝড় আমফান-পরবর্তী অবস্থা।
নির্বাচনের এক বছর আগে ২০২০ সালের মে মাসে ঘূর্ণিঝড় আমফান রাজ্যে আছড়ে পড়ে। ঘূর্ণিঝড়ের দুর্যোগ কেটে যাওয়ার পর বহু ক্ষেত্রে অভিযোগ ওঠে অব্যবস্থাপনা এবং ত্রাণ দুর্নীতি নিয়ে। রাজ্যের একাধিক জেলায় এই সব অভিযোগের ভিত্তিতে প্রতিবাদ আন্দোলনের সূত্রপাত ঘটে। বিরোধীরা বিধানসভা নির্বাচনের আগে এটিকে নির্বাচনী ইস্যু করে তোলে।

### নাগরিকত্ব, অনুপ্রবেশ ও শরণার্থী ইস্যু
২০১৯ সালে ভারতীয় জনতা পার্টির নেতৃত্বাধীন কেন্দ্রীয় সরকার ভারতীয় সংসদে নাগরিকত্ব (সংশোধনী) আইন, ২০১৯ পাস করে। এই আইনে ভারতে বসবাসকারী বাংলাদেশের ধর্মীয় সংখ্যালঘু অনুপ্রবেশকারী ও শরণার্থীদের নাগরিকত্বের প্রতিশ্রুতি ও পুনর্বাসনের আশ্বাস দেওয়া হয়। ২০২০ সালের জানুয়ারি মাসে প্রকাশিত বিজেপির বাংলা পুস্তিকাতে দাবি করা হয় যে, জাতীয় নাগরিকপঞ্জি প্রয়োগ করা হবে কথিত অবৈধ মুসলমান অনুপ্রবেশকারীদের চিহ্নিত করার জন্য, তবে ধর্মীয় নিপীড়নের শিকার হিন্দু, শিখ, বৌদ্ধ, খ্রিস্টান, জৈন, পারসি ও অন্যান্য ধর্মীয় সংখ্যালঘুদের নিরাপত্তা নাগরিকত্ব সংশোধনী আইনের দ্বারা রক্ষা করা হবে।

### অন্যান্য ইস্যু
এই নির্বাচনে ধর্ম, ভাষা ও জাতপাত-ভিত্তিক মেরুকরণ ক্রিয়াশীল হওয়ার সম্ভাবনা দেখা গিয়েছিল। তৃণমূল কংগ্রেস ও বিজেপি উভয়েই বিভিন্ন সম্প্রদায়ের জন্য কর্মসূচির প্রতিশ্রুতি দেয়। যদিও ইতঃপূর্বে বামফ্রন্ট সরকার তাদের ‘শ্রেণি’ ধারণার প্রেক্ষিতে পশ্চিমবঙ্গের দলিতদের উচ্চবিত্ত সম্প্রদায়ের বিরুদ্ধে চালিত করেছিল, তবু দলিতরা তাদের পরিচয় রাজনৈতিকভাবে দৃঢ়ভাবে ঘোষণা করতে শুরু করে। ধর্মীয় মেরুকরণ নির্দিষ্টভাবে তীব্র হয়ে ওঠে উত্তর চব্বিশ পরগনার মতো বাংলাদেশ-সীমান্তবর্তী জেলাগুলিতে। রাজ্য ও বিধানসভা কেন্দ্রগুলির অধিবাসী ও বহিরাগত-সংক্রান্ত বিতর্কও নির্বাচনে প্রভাব বিস্তার করে। তৃণমূল কংগ্রেসের বিদ্রোহী ও বিক্ষুব্ধ নেতারাও নির্বাচনে প্রভাব বিস্তার করতে উদ্যত হন। এছাড়া ২০২০ সালের ১ ডিসেম্বর থেকে পশ্চিমবঙ্গ সরকার স্বাস্থ্যসাথী, খাদ্যসাথী ইত্যাদি প্রধান সরকারি প্রকল্পের সুবিধা প্রদানের উদ্দেশ্যে ‘দুয়ারে সরকার’ প্রকল্প চালু করে, যেটি জনসাধারণের মধ্যে বিশেষভাবে সমাদৃত হয়।

## সময়সূচি
[thumb|২০২১ সালের ২৬ ফেব্রুয়ারি [নতুন দিল্লি|নতুন দিল্লিতে মুখ্য নির্বাচন কমিশনার সুনীল অরোরা একটি সাংবাদিক সম্মেলনে অসম, কেরল, তামিলনাড়ু ও পুদুচেরি বিধানসভার সঙ্গে পশ্চিমবঙ্গ বিধানসভা নির্বাচনের সময়সূচি ঘোষণা করেন। নির্বাচন কমিশনার সুশীল চন্দ্র ও রাজীব কুমার সহ নির্বাচন কমিশনের উচ্চপদস্থ আধিকারিকেরা এই সম্মেলনে উপস্থিত ছিলেন।|300px]]
২০২১ সালের ২৬ ফেব্রুয়ারি নির্বাচনের সময়সূচি ঘোষিত হয়। ২০২১ সালের ২৭ মার্চ থেকে ২৯ এপ্রিলের মধ্যে ৮টি পর্যায়ে নির্বাচন অনুষ্ঠিত হয় এবং পরবর্তী ২ মে তারিখে ভোটগণনার পরে নির্বাচনের ফলাফল ঘোষিত হয়। নির্বাচনে বিঘ্ন ঘটায় জাঙ্গিপাড়া বিধানসভা কেন্দ্রের ৮৮ নং বুথে চতুর্থ পর্যায়ে পুনরায় ভোটগ্রহণ করা হয়। সামশেরগঞ্জ বিধানসভা কেন্দ্রের জাতীয় কংগ্রেস প্রার্থী ও জঙ্গিপুর বিধানসভা কেন্দ্রের আরএসপি প্রার্থীর মৃত্যুতে ওই দুই কেন্দ্রে ভোটগ্রহণ স্থগিত ঘোষণা করা হয়। প্রথমে পরবর্তী ১৩ মে তারিখে এই দুই কেন্দ্রের ভোটগ্রহণের সময়সূচি ঘোষিত হয়। কিন্তু সেই তারিখটি ইদের তারিখ হওয়ায় ভোটগ্রহণ পিছিয়ে ১৬ মে করা হয়। ফলপ্রকাশের পর করোনা পরিস্থিতির জন্য দু'টি কেন্দ্রে ভোটগ্রহণ স্থগিত রাখা হয় এবং পরবর্তীকালে ৩০ সেপ্টেম্বরকে ভোটগ্রহণের দিন হিসেবে স্থির করা হয়।

## অংশগ্রহণকারী রাজনৈতিক দল ও জোট
### 
thumb|350x350px|২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস ও তার সহযোগী দলগুলির আসন বণ্টনের মানচিত্র
২০২১ সালের বিধানসভা নির্বাচনে গোর্খা জনমুক্তি মোর্চার (জিজেএম) দু’টি গোষ্ঠীই তৃণমূল কংগ্রেসকে সমর্থন জানায়। তৃণমূল কংগ্রেস দার্জিলিং জেলার তিনটি আসনই জিজেএম-কে ছেড়ে দেয়। অবশ্য জিজেএম-এর দুই গোষ্ঠীই অর্থাৎ "গোর্খা জনমুক্তি মোর্চা (বিমল)" ও "গোর্খা জনমুক্তি মোর্চা (তামাং)" তিনটি আসনের প্রত্যেকটিতে আলাদা আলাদা প্রার্থী ঘোষণা করে। শিবসেনাও এই নির্বাচনে তৃণমূল কংগ্রেসকেই সমর্থন করে। জয়পুর বিধানসভা কেন্দ্রে তৃণমূল কংগ্রেস প্রার্থীর প্রার্থীপদ বাতিল ঘোষিত হলে দলটি নির্দল প্রার্থীকে সমর্থন জানায়।

এই নির্বাচনে তৃণমূল কংগ্রেসের শ্লোগান ছিল "জয় হিন্দ; জয় বাংলা", "বাংলা নিজের মেয়েকেই চায়" ও "খেলা হবে"। তৃতীয় শ্লোগানটি তৃণমূল কংগ্রেসের মুখপাত্র তথা তৃণমূল যুব কংগ্রেসের সাধারণ সম্পাদক দেবাংশু ভট্টাচার্য রচিত একই শিরোনামের একটি গান থেকে গৃহীত হয়। ২০২১ সালের ২০ ফেব্রুয়ারি তৃণমূল কংগ্রেস প্রাতিষ্ঠানিকভাবে "বাংলা নিজের মেয়েকেই চায়" শ্লোগানটিকে দলের নির্বাচনী শ্লোগান ঘোষণা করে।

### 
২০২১ সালের ২৮ জানুয়ারি ভারতীয় জাতীয় কংগ্রেস নেতা অধীর রঞ্জন চৌধুরী ঘোষণা করেন যে, কংগ্রেস ও বামফ্রন্টের মধ্যে যে আসন-সমঝোতার কথাবার্তা চলছিল, তাতে ১৯৩টি আসনের বণ্টন নিয়ে চূড়ান্ত সিদ্ধান্ত গৃহীত হয়েছে এবং বাকি ১০১টি আসনের বণ্টন পরবর্তী পদক্ষেপের মাধ্যমে করা হবে। ২৮ জানুয়ারি তারিখে স্থিরি হওয়া ১৯৩টি আসনের মধ্যে কংগ্রেস ৯২টি আসনে এবং বামফ্রন্ট পায় ১০১টি আসনে প্রতিদ্বন্দ্বিতার সিদ্ধান্ত নেয়। এই ১৯৩টি আসনের মধ্যে ২০১৬ সালের নির্বাচনে কংগ্রেস ও বামফ্রন্টের বিজিত সকল ৭৭টি আসনের বণ্টন নিয়ে দুই পক্ষ একমত হয়। ২০২১ সালের ২৮ ফেব্রুয়ারি ব্রিগেড সমাবেশে বামফ্রন্ট, কংগ্রেস ও আইএসএফ ঘোষণা করে যে তারা সংযুক্ত মোর্চা নামে একটি জোট গঠন করে নির্বাচনে প্রতিদ্বন্দ্বিতা করবে। আইএসএফ প্রথমে দাবি করে যে, বামফ্রন্টের কোটা থেকে ৩০টি আসন পেয়েছে। চূড়ান্ত আসন-সমঝোতার সিদ্ধান্ত গৃহীত হওয়ার পর ঘোষণা করা হয় যে, বামফ্রন্ট ১৬৫টি আসনে, কংগ্রেস ৯২টি আসনে এবং আইএসএফ ৩৭টি আসনে প্রতিদ্বন্দ্বিতা করবে।

৫ মার্চ বামফ্রন্ট চেয়ারম্যান বিমান বসু প্রথম ও দ্বিতীয় পর্যায়ের নির্বাচনের প্রার্থীদের যে তালিকা প্রকাশ করেন, তাতে কংগ্রেস ও আইএসএফ নেতাদের ছেড়ে দেওয়া আসনগুলির কথা উল্লিখিত হয়। ৬ মার্চ ভারতীয় জাতীয় কংগ্রেস প্রথম দুই পর্যায়ের ১৩ জন প্রার্থীর প্রথম তালিকা প্রকাশ করে। ১০ মার্চ বামফ্রন্ট প্রার্থীদের যে দ্বিতীয় তালিকা প্রকাশ করে তাতে অল ইন্ডিয়া স্টুডেন্টস ফেডারেশন (এআইএসএফ), অল ইন্ডিয়া ইউথ ফেডারেশন (এআইওয়াইএফ), স্টুডেন্ট’ ফেডারেশন অফ ইন্ডিয়া (এসএফআই) ও ডেমোক্র্যাটিক ইউথ ফেডারেশন অফ ইন্ডিয়া (ডিওয়াইএফআই) থেকে বেশ কয়েকজন নতুন ও নবীন প্রার্থীকে কয়েকজন সুপরিচিত প্রবীণ প্রার্থীর (যাঁদের মধ্যে পূর্বতন বামফ্রন্ট সরকারের প্রাক্তন মন্ত্রী ও প্রাক্তন সাংসদেরাও ছিলেন) সঙ্গে স্থান দেওয়া হয়। সেই দিন বিমান বসু ঘোষণা করেন যে, ৫ মার্চ প্রকাশিত প্রথম তালিকায় যে ‘হাই-প্রোফাইল’ নন্দীগ্রাম বিধানসভা কেন্দ্রের সিপিআই(এম) প্রার্থীর নাম অনুল্লিখিত ছিল, সেখানে প্রতিদ্বন্দ্বিতা করবেন ডিওয়াইএফআই-এর পশ্চিমবঙ্গ রাজ্য সভানেত্রী মীনাক্ষী মুখোপাধ্যায়। ১৪ মার্চ কংগ্রেস ৩৪ জন প্রার্থীর নাম দ্বিতীয় তালিকায় প্রকাশ করে। একই দিনে আইএসএফ প্রথম ২০ জন প্রার্থীর নামের তালিকা প্রকাশ করে। ১৭ মার্চ সংযুক্ত মোর্চা আরও ১৫ জন প্রার্থীর নাম ঘোষণা করে। এঁদের মধ্যে ৯ জন ছিলেন বামফ্রন্ট প্রার্থী, ২ জন কংগ্রেস এবং ৪ জন আইএসএফ-সমর্থিত প্রার্থী। ২০ মার্চ কংগ্রেস ৩৯ জন প্রার্থীর তৃতীয় তালিকা এবং ২২ মার্চ আরও দু’টি নাম ঘোষণা করে।

thumb|350x350px|২০২১ পশ্চিমবঙ্গ বিধানসভা নির্বাচনে সংযুক্ত মোর্চার অন্তর্ভুক্ত রাজনৈতিক দলগুলির আসন-বণ্টনের মানচিত্র

### 
thumb|350x350px| ২০২১ সালের পশ্চিমবঙ্গ বিধানসভা নির্বাচনে ভারতীয় জনতা পার্টি ও তার সহযোগী দলগুলির আসন বণ্টনের মানচিত্র
পাঁচটি পার্বত্য দল বিধানসভা নির্বাচনের আগে বিজেপিকে সমর্থন করার কথা জানায়। এগুলি হল: গোর্খা ন্যাশানাল লিবারেশন ফ্রন্ট (জিএনএলএফ), বিপ্লবী মার্ক্সবাদী কমিউনিস্ট পার্টি, অখিল ভারতীয় গোর্খা লিগ (এবিজিএল), গোর্খাল্যান্ড রাজ্য নির্মাণ মোর্চা ও সুমেতি মুক্তি মোর্চা। হিন্দু সংহতি নামে একটি পশ্চিমবঙ্গ-ভিত্তিক দক্ষিণপন্থী সংগঠন প্রথমে বিজেপির থেকে সমর্থন প্রত্যাহার করে নেয় এবং পরে ঘোষণা করে যে তারা নিজেরা নির্বাচনে প্রতিদ্বন্দ্বিতা করবে। যদিও শেষ পর্যন্ত তারা বিজেপিকেই সমর্থন করে। বিজেপি আমতা বিধানসভা কেন্দ্রটি হিন্দু সংহতির সভাপতিকে বিজেপির প্রতীকে প্রতিদ্বন্দ্বিতা করার জন্য ছেড়ে দেয়।

বিজেপি ঝাড়খণ্ড-সীমান্তবর্তী বাঘমুন্ডি বিধানসভা কেন্দ্রটি ছেড়ে দেয় অল ঝাড়খণ্ড স্টুডেন্টস ইউনিয়নকে (এজেএসইউ)।

### অন্যান্য রাজনৈতিক দল
শিবসেনা প্রথমে বলেছিল যে তারা ১০০টি আসনে প্রতিদ্বন্দ্বিতা করবে। কিন্তু ২০২১ সালের ৪ মার্চ তারা ঘোষণা করে যে, শিবসেনা নির্বাচনে প্রতিদ্বন্দ্বিতা করবে না, বরং বাইরে থেকে মমতা বন্দ্যোপাধ্যায় ও তৃণমূল কংগ্রেসকে সমর্থন করবে।

## প্রার্থী
২৯২টি আসনে মোট ২,১১৬ জন প্রার্থী প্রতিদ্বন্দ্বিতা করেন। অবশিষ্ট ২টি আসনে মোট ১৬ জন প্রার্থী প্রতিদ্বন্দ্বিতা করেন। প্রধান চারটি রাজনৈতিক দল/জোটের প্রার্থীদের তালিকা নিচে দেওয়া হল:

## সমীক্ষা
### বুথফেরত সমীক্ষা
২৭ মার্চ তারিখে নির্বাচন কমিশনের পক্ষ থেকে ভোটারদের প্রভাবিত করতে এমন যে কোনও জনমত সমীক্ষা ও বুথফেরত সমীক্ষার ফলপ্রকাশ ২৯ এপ্রিল সন্ধ্যা সাড়ে সাতটার পূর্বে নিষিদ্ধ ঘোষণা করেছিল। যদিও পরবর্তী অপর এক বিজ্ঞপ্তিতে সময়টি ওই দিনেই সন্ধ্যা সাতটায় পিছিয়ে আনা হয়।

### জনমত সমীক্ষা

## নির্বাচন
কোভিড-১৯ অতিমারীর মধ্যে এই নির্বাচন আয়োজিত হয়েছিল বলে ভারতের নির্বাচন কমিশন প্রয়োজনীয় নির্দেশাবলি জারি করেছিল।

### কোভিড-১৯ নির্দেশাবলি
বিশ্বব্যাপী কোভিড-১৯ অতিমারীর প্রেক্ষাপটে ভারতের নির্বাচন কমিশন নির্বাচন আয়োজনের জন্য স্বাস্থ্য-সংক্রান্ত বিভিন্ন নির্দেশাবলি জারি করে। এই নির্দেশাবলির মধ্যে ছিল মাস্কের ব্যবহার, নির্বাচনী বুথের স্যানিটাইজেশন,পোলিং বুথে ঢোকার আগে থার্মাল স্ক্যানারের ব্যবহার, সামাজিক দূরত্ব বজায় রাখা ইত্যাদি। পোলিং স্টেশনে সর্বোচ্চ ভোটারের সংখ্যা ১৫০০ থেকে কমিয়ে ১০০০ করা হয়।

[thumb|২০২১ সালের ৬ এপ্রিল পশ্চিমবঙ্গের [উলুবেড়িয়া|উলুবেড়িয়ায় বিধানসভা নির্বাচনের তৃতীয় পর্যায়ে একজন স্বেচ্ছাসেবক ভোটারদের থার্মাল স্ক্রিনিং করছেন।]]
রাজ্যে কোভিড-১৯ সংক্রমণের বাড়বাড়ন্ত ঘটলে নির্বাচন কমিশন কোভিড-১৯ নির্দেশাবলি কঠোরভাবে অনুসরণ করতে বলে সকল স্বীকৃত রাজ্য ও জাতীয় রাজনৈতিক দলগুলিকে সতর্কবার্তা প্রেরণ করে। ১৬ এপ্রিল তারিখ থেকে নির্বাচন কমিশন সন্ধ্যা সাত থেকে সকাল দশটা পর্যন্ত সকল রাজনৈতিক সভা, সমাবেশ, মিছিল ও পথনাটিকা নিষিদ্ধ ঘোষণা করে। ভারতে কোভিড-১৯ অতিমারীর দ্বিতীয় তরঙ্গের প্রেক্ষিতে ২০২১ সালের ২২ এপ্রিল সপ্তম ও অষ্টম পর্যায়ের ভোটগ্রহণের ঠিক পূর্বে ভারতের নির্বাচন কমিশন সাইকেল, বাইক ও যানবাহন নিয়ে সব ধরনের রোড শো-গুলির অনুমতি প্রত্যাহার করে নেয় এবং সেই সঙ্গে জানিয়ে দেয় যে জনসমাবেশগুলিতে পাঁচশো জনের বেশি লোককে প্রবেশাধিকার দেওয়া যাবে না। ২৭ এপ্রিল ভারতের নির্বাচন কমিশন ভোটগণনার দিন ও তার পরে সব ধরনের বিজয় মিছিল নিষিদ্ধ করে একটি বিজ্ঞপ্তি জারি করে।

### নিরাপত্তার প্রস্তুতি
[thumb|[পূর্ব বর্ধমান জেলা|পূর্ব বর্ধমান জেলার ২৬০ নং বর্ধমান দক্ষিণ বিধানসভা কেন্দ্রে এক প্রবীণ ভোটার সিআরপিএফ জওয়ানদের সাহায্যে ভোট দিচ্ছেন।]]
নির্বাচনের দিনক্ষণ ঘোষিত হওয়ার আগে বেশ কয়েকটি হিংসাত্মক ঘটনা, হুমকি ও খুনের ঘটনা ঘটেছিল। তাই ভারতের নির্বাচন কমিশন ও স্বরাষ্ট্র মন্ত্রক ২০ ফেব্রুয়ারি থেকে পশ্চিমবঙ্গে বারো কোম্পানি কেন্দ্রীয় বাহিনী নিয়োগের নির্দেশ দেয়। নির্বাচনমুখী রাজ্যের আইনশৃঙ্খলা রক্ষা সুনিশ্চিত করতে ২৫ ফেব্রুয়ারি অন্তত ১২৫টি অতিরিক্ত কেন্দ্রীয় বাহিনী পশ্চিমবঙ্গে প্রেরণের আদেশ জারি করা হয়। নির্বাচন কমিশন জানায় যে বিশেষভাবে সংবেদনশীল ক্ষেত্রগুলিতে বাহিনী নিয়োগে জোর দেওয়া হয়েছে। ৬০ কোম্পানি কেন্দ্রীয় রিজার্ভ পুলিশ বল (সিআরপিএফ), ৩০ কোম্পানি সশস্ত্র সীমা বল (এসএসবি), ২৫ কোম্পানি সীমা সুরক্ষা বল (বিএসএফ), ৫ কোম্পানি কেন্দ্রীয় ঔদ্যোগিক সুরক্ষা বল (সিআইএসএফ) ও ৫ কোম্পানি ভারত তিব্বত সীমা পুলিশ বল (আইটিবিপি) নিয়োগ করা হয়। মোতায়েন করা কেন্দ্রীয় বাহিনীর মোট সংখ্যা ধাপে ধাপে ৭২৫ কোম্পানি পর্যন্ত বৃদ্ধি করা হয়। নির্বাচনের তৃতীয় পর্যায়ের পরে অতিরিক্ত ২০০ সিএপিএফ কোম্পানি মোতায়েন করার পর মোট নিযুক্ত কেন্দ্রীয় নিরাপত্তা বাহিনীর সংখ্যা বেড়ে ১,০০০ কোম্পানিতে পরিণত হয়।

নির্বাচনের দ্বিতীয় পর্যায়ে তমলুক ও হলদিয়া মহকুমা এলাকায় ১৪৪ ধারা জারি করা হয়। চতুর্থ পর্যায়ের ভোটগ্রহণের পরে ভারতের নির্বাচন কমিশন অতিরিক্ত ৭১ কোম্পানি কেন্দ্রীয় বাহিনী মোতায়েন করে। তখন মোতায়েন করা মোট কেন্দ্রীয় বাহিনীর সংখ্যা দাঁড়ায় ১,০৭১ কোম্পানি।

### ভোটগ্রহণ
[thumb|২০২১ সালের ৫ এপ্রিল পশ্চিমবঙ্গের [উলুবেড়িয়া|উলুবেড়িয়ার একটি বিতরণ কেন্দ্রে নির্বাচন আধিকারিকেরা বিধানসভা নির্বাচনের জন্য প্রয়োজনীয় বৈদ্যুতিন ভোটযন্ত্র (ইভিএম) ও অন্যান্য প্রয়োজনীয় যন্ত্রপাতি বহন করে নিয়ে যাচ্ছেন।]]
[thumb|২০২১ সালের ১০ এপ্রিল পশ্চিমবঙ্গ বিধানসভা নির্বাচনের চতুর্থ পর্যায়ে [কলকাতা|কলকাতার রিজেন্ট পার্ক অঞ্চলের নেহেরু কলোনি প্রাথমিক বিদ্যালয়ের ভোটগ্রহণ বুথে প্রথমবারের ভোটাররা ভোটদানের পর ভোটের কালির চিহ্ন প্রদর্শন করছেন।]]
[thumb|২০২১ সালের ৬ এপ্রিল পশ্চিমবঙ্গ বিধানসভা নির্বাচনের তৃতীয় পর্যায়ে [উলুবেড়িয়া|উলুবেড়িয়ার একটি ভোটগ্রহণ বুথে ভোটাররা ভোটদানের জন্য লাইনে দাঁড়িয়ে রয়েছেন।]]
#### ভোটের হার
}}}
! ৫,৯৯,৩৫,৯৮৯
! **৮২.৩০%**
|}

#### প্রথম পর্যায়
প্রথম পর্যায়ের নির্বাচনে পশ্চিমবঙ্গের ১০,২৮৮টি ভোটগ্রহণ কেন্দ্র জুড়ে প্রায় ৭৪ লক্ষ ভোটার নথিভুক্ত হয়েছিলেন। ৫,৩৯২টি ভোটগ্রহণ কেন্দ্রে ওয়েবকাস্টিং-এর ব্যবস্থা করা হয়। এই পর্যায়ে মোট ১০,২৮৮টি ব্যালট ইউনিট (বিইউ), ১০,২৮৮টি কন্ট্রোল ইউনিট (সিইউ) ও ১০,২৮৮টি ভিভিপ্যাট ব্যবহৃত হয়।

প্রথম পর্যায়ের নির্বাচনের আগে দুই অজ্ঞাত-পরিচয় দুষ্কৃতি নির্বাচন কমিশনের একটি গাড়িতে আগুন লাগিয়ে দিয়েছিল। ২৭ মার্চ অর্থাৎ প্রথম পর্যায়ের নির্বাচনের দিন বৈদ্যুতিন ভোটযন্ত্রে গণ্ডগোলের অভিযোগে কাঁথি দক্ষিণ বিধানসভা কেন্দ্রের মাজনার ১৭২ নং বুথে তৃণমূল কংগ্রেস সমর্থকেরা বিক্ষোভ দেখান। তাঁদের অভিযোগ ছিল, কোনও ভোটার তৃণমূল কংগ্রেসকে ভোট দিলে ভিভিপ্যাটে বিজেপির পদ্ম চিহ্ন দেখাচ্ছে। শুধু মাজনায় নয়, পার্শ্ববর্তী বুথেও একই অভিযোগ ওঠে। পূর্ব মেদিনীপুর জেলার সাতসাতমাল গ্রামে নির্বাচনের প্রথম পর্যায়ের দিন গোলাগুলি ও বোমাবাজির ঘটনায় দুই নিরাপত্তাকর্মী আহত হন বলে খবর পাওয়া যায়। নির্বাচনের প্রথম পর্যায়ে পশ্চিম মেদিনীপুর জেলায় এক বিজেপি কর্মীর মৃতদেহ উদ্ধার হয়। নির্বাচন কমিশন অবশ্য জানায় যে ঐ ব্যক্তির মৃত্যুর পেছনে তারা কোন রাজনৈতিক উদ্দেশ্য খুঁজে পায়নি। প্রথম পর্যায়ের নির্বাচনে বাঁকুড়া জেলায় একটি বোমা বিস্ফোরণে তিন জন তৃণমূল কংগ্রেস কর্মী আহত হন। নন্দীগ্রামের বয়ালে বিজেপি-আশ্রিত দুষ্কৃতীরা তিনজন তৃণমূল কর্মীর উপর হামলা চালায়। তাদের মধ্যে রবীন মান্না গুরুতর আহত অবস্থায় এসএসকেএম হাসপাতালে ভর্তি হন এবং ১৪ দিন পর অবশেষে ৯ এপ্রিলে ভোর সাড়ে চারটে নাগাদ মারা যান।

প্রথম পর্যায়ের নির্বাচনের দিন দাঁতন বিধানসভা কেন্দ্রে কেন্দ্রীয় রিজার্ভ পুলিশ বলের (সিআরপিএফ) বিরুদ্ধে ভোটারদের ভোট দিতে বাধা দেওয়ার অভিযোগ ওঠে। স্থানীয় একটি থানায় অভিযোগ দায়ের করে বলা হয় যে, সিআরপিএফ বিজেপি কর্মীদের বুথে প্রবেশ এবং তাদের নামে ভোট দেওয়ানোতে সাহায্য করছে। ২৮ মার্চ ভারতের নির্বাচন কমিশন জানায় যে, দক্ষিণ চব্বিশ পরগনা জেলার নরেন্দ্রপুর থেকে ৫৬টি বোমা উদ্ধার হয়েছে।

#### দ্বিতীয় পর্যায়
দ্বিতীয় পর্যায়ের নির্বাচনে পশ্চিমবঙ্গের ১০,৫৯২টি নির্বাচন কেন্দ্রে প্রায় ৭৩ লক্ষ ভোটার নথিভুক্ত হয়েছিলেন। ৫,৫৩৫টি নির্বাচন কেন্দ্রে ওয়েবকাস্টিং-এর আয়োজন করা হয়েছিল। এই পর্যায়ে মোট ১০,৬২০টি ব্যালট ইউনিট (বিইউ), ১০,৬২০টি কন্ট্রোল ইউনিট (সিইউ) ও ১০,৬২০টি ভিভিপ্যাট ব্যবহৃত হয়। নগদ টাকা, মদ, ড্রাগ ও বিনামূল্যে পণ্য সরবরাহ করে ভোটারদের প্রভাবিত করা হচ্ছে কিনা তা পরীক্ষা করতে ১,১৩৭টি ফ্লাইং স্কোয়াড (এফএস) ও ১,০১২টি স্ট্যাটিক সার্ভিলেন্স টিম (এসএসটি) কার্যকরী করা হয়েছিল। কলকাতা, দুর্গাপুরের অন্ডাল ও বাগডোগরায় তথ্যপ্রযুক্তি বিভাগের ৩টি এয়ার ইনটেলিজেন্স ইউনিট স্থাপিত হয়। সারা পশ্চিমবঙ্গ থেকে আদর্শ নির্বাচনী আচরণবিধি ভঙ্গের ১৪,৪৯৯টি অভিযোগ দায়ের হয়, যার মধ্যে নির্বাচনের দিন সাড়ে চারটে পর্যন্ত ১১,৬৩০টি অভিযোগের নিষ্পত্তি করা হয়।

দ্বিতীয় পর্যায়ের নির্বাচনের আগে ৩০ মার্চ পূর্ব মেদিনীপুর জেলার ময়না বিধানসভা কেন্দ্রের বিজেপি প্রার্থী অশোক দিন্দা একটি নির্বাচনী প্রচারাভিযানের সময় আক্রান্ত হন এবং তাঁর গাড়ি ভাঙচুর করা হয়। তিনি দাবি করেন লাঠি ও রড ঘোরাতে ঘোরাতে শতাধিক দুষ্কৃতি তাঁর গাড়ি লক্ষ্য করে পাথর ছুঁড়েছিলেন। এই ঘটনায় তাঁর কাঁধে চোট লাগে।

#### তৃতীয় পর্যায়
তৃতীয় পর্যায়ে ১০,৮৭১টি নির্বাচন কেন্দ্রে মোট নথিভুক্ত ভোটারের সংখ্যা ছিল ৭,৮৫২,৪২৫, এর মধ্যে ৬৪,০৮৩ জন ছিলেন শারীরিকভাবে প্রতিবন্ধী ভোটার এবং ১২৬,১৭৭ জন ভোটার ছিলেন অশীতিপর। তৃতীয় পর্যায়ে ২২ জন সাধারণ পর্যবেক্ষক, ৭ জন পুলিশ পর্যবেক্ষক এবং ৯ জন ব্যয়নির্বাহী পর্যবেক্ষক নিযুক্ত হন।

তৃতীয় পর্যায়ের নির্বাচনের আগে উত্তর চব্বিশ পরগনা জেলার ব্যারাকপুরে বিজেপি প্রার্থীর মনোনয়ন জমা দেওয়াকে কেন্দ্র করে গোলাগুলি চলে এবং পরে বিজেপি ও তৃণমূল কংগ্রেস কর্মীদের মধ্যে সংঘর্ষ বেধে যায়। তৃতীয় পর্যায়ের নির্বাচনের আগে ২ এপ্রিল ভাঙড় বিধানসভা কেন্দ্র থেকে পশ্চিমবঙ্গ পুলিশ ৪১টি তাজা বোমা বাজেয়াপ্ত করে।

#### চতুর্থ পর্যায়
চতুর্থ পর্যায়ের নির্বাচনে মোট নথিভুক্ত ভোটারের সংখ্যা ছিল ১১,৫৮১,০২২, যার মধ্যে ৫০,৫২৩ জন ছিলেন শারীরিকভাবে প্রতিবন্ধী এবং ২০৩,৯২৭ জন অশীতিপর প্রবীণ নাগরিক।

নির্বাচনের তৃতীয় পর্যায় এক তৃণমূল কংগ্রেস নেতার বাড়িতে বৈদ্যুতিন ভোটযন্ত্র ও ভিভিপ্যাট যন্ত্র পাওয়া যায়। পরে সেক্টর অফিসারকে বরখাস্ত করা হয়।

নির্বাচনের চতুর্থ পর্যায়ে কোচবিহার জেলার শীতলকুচি বিধানসভা কেন্দ্রে দু’টি প্রধান হিংসাত্মক ঘটনা ঘটে। পাঠানটুলিতে প্রথম বারের ভোটার আনন্দ বর্মণ ভোটদানের পর অজ্ঞাত পরিচয় দুষ্কৃতিদের গুলিতে নিহত হন। তৃণমূল কংগ্রেস ও বিজেপি উভয়েই তাঁকে নিজেদের কর্মী বলে দাবি করলেও আনন্দ বর্মণের পরিবারের সদস্যরা জানান যে তিনি বিজেপি কর্মী ছিলেন। শীতলকুচি বিধানসভা কেন্দ্রেরই জোড়পাটকিতে পোলিং স্টেশনে প্রহরারত সিআইএসএফ জওয়ানদের গুলিতে চার গ্রামবাসীর মৃত্যু ঘটে। জওয়ানেরা অভিযোগ করেন যে এই গ্রামবাসীরা দলবদ্ধ হয়ে তাঁদের আক্রমণ করেছিলেন। তাঁরা জানান যে তাঁরা একটি স্থানীয় বালককে প্রহার করেছেন বলে গুজব রটে গেলে এই গ্রামবাসীরা নিরাপত্তারক্ষীদের আক্রমণ করেন এবং তাঁরাও আত্মরক্ষার্থে গুলি চালাতে বাধ্য হন। মৃত গ্রামবাসীদের পরিবারবর্গ দাবি করেন, এই গুলিচালনা ইচ্ছাকৃত এবং সেই গ্রামবাসীরা শুধুই ভোট দেওয়ার জন্য লাইনে দাঁড়িয়ে ছিলেন।

#### পঞ্চম পর্যায়
এই পর্যায়ের নির্বাচনে মোট নথিভুক্ত ভোটারের সংখ্যা ছিল ১১,৩৪৭,৩৪৪ যার মধ্যে ৬০,১৯৮ জন শারীরিকভাবে প্রতিবন্ধী এবং ১৭৯,৬৩৪ জন অশীতিপর প্রবীণ নাগরিক।

নির্বাচনের পঞ্চম পর্যায়ে বিধাননগর বিধানসভা কেন্দ্রের শান্তিনগরে তৃণমূল কংগ্রেস ও বিজেপি কর্মীদের মধ্যে ইট ও পাথর ছোঁড়াছুঁড়ির ঘটনা ঘটে। এই ঘটনায় দুই পক্ষের আট জন আহত হন।

#### ষষ্ঠ পর্যায়
এই পর্যায়ের নির্বাচনে মোট নথিভুক্ত ভোটারের সংখ্যা ছিল ১০,৩৮৭,৭৯১ যার মধ্যে ৬৪,২৬৬ জন শারীরিকভাবে প্রতিবন্ধী এবং ১৫৭,২৯০ জন অশীতিপর প্রবীণ নাগরিক।

ষষ্ঠ পর্যায়ের নির্বাচনের আগে মালদহ জেলায় নির্বাচনী প্রচারকালে গোপালচন্দ্র সাহা নামে এক বিজেপি প্রার্থী গুলিবিদ্ধ হন। তাঁকে হাসপাতালে ভর্তি করা হয়।

#### অষ্টম পর্যায়
২৯ এপ্রিল অষ্টম পর্যায়ের নির্বাচনে উত্তর কলকাতার মহাজাতি সদনের কাছে বোমা ছোঁড়া হয়েছিল।

## পটভূমি

ভারতের সংবিধানের ১৬৮ নং অনুচ্ছেদে বর্ণিত, পশ্চিমবঙ্গ বিধানসভা হল পশ্চিমবঙ্গের এক কক্ষবিশিষ্ট আইনসভার একমাত্র কক্ষ, এটি কোনো স্থায়ী সংস্থা নয় এবং ভেঙে দেওয়া যেতে পারে।  বিধানসভার মেয়াদ পাঁচ বছর স্থায়ী হয় যদি না তার আগে এটি ভেঙে দেওয়া হয়। বিধানসভার সদস্যরা জনগণের দ্বারা সরাসরি নির্বাচিত হন এবং ষোড়শ পশ্চিমবঙ্গ বিধানসভার মেয়াদ ৩০ মে ২০২১-এ শেষ হওয়ার কথা ছিল 

২০১৬ সালের নির্বাচনে, সর্বভারতীয় তৃণমূল কংগ্রেস (এআইটিসি বা টিএমসি) ২১১টি আসন পেয়ে বিধানসভায় তাদের সংখ্যাগরিষ্ঠতা ধরে রেখেছে। ভারতীয় জাতীয় কংগ্রেস ৪৪টি আসন এবং বামফ্রন্ট তাদের জোট থেকে ৩৩টি আসন জিতেছে, অন্যদিকে ভারতীয় জনতা পার্টি এবং গোর্খা জনমুক্তি মোর্চা মোট ২৯৪টি আসনের মধ্যে ৩টি করে আসন জিতেছে। 

২০১৭ সালে কাঁথি দক্ষিণ আসনে অনুষ্ঠিত উপনির্বাচনের পর থেকেই এটা স্পষ্ট হয়ে গিয়েছিল যে, ভারতীয় জনতা পার্টি (বিজেপি) রাজ্যে বামফ্রন্টকে ছাড়িয়ে প্রধান বিরোধী দল হয়ে উঠেছে।  বিভিন্ন রাজনৈতিক বিশ্লেষকদের মতে, বামফ্রন্ট এবং অন্যান্য বিরোধী দলের ভোটারদের বিজেপির দিকে ঝুঁকে পড়ার কারণে দলটির ভোট শতাংশ উল্লেখযোগ্যভাবে বৃদ্ধি পেয়েছিল।   ব্যাপক সহিংসতা সত্ত্বেও, প্রধানত বামফ্রন্টের ভোটার ঘাঁটির পরিবর্তনের কারণে ২০১৮ সালের রাজ্য পঞ্চায়েত নির্বাচনে বিজেপি দ্বিতীয় বৃহত্তম দল হিসেবে আবির্ভূত হয়েছিল। বাঙালি হিন্দুরা ডানপন্থী রাজনীতির প্রতি বিমুখ—এই দীর্ঘদিনের প্রচলিত ধারণাটি ভেঙে গিয়েছিল যখন বিজেপি ত্রিপুরায় ২০১৮ সালের বিধানসভা নির্বাচনে জয়লাভ করে। ত্রিপুরা ভারতের আরেকটি রাজ্য যেখানে বাঙালি হিন্দুদের সংখ্যাধিক্য রয়েছে এবং যা ১৯৯৩ সাল থেকে সিপিআই(এম)-এর নেতৃত্বাধীন কমিউনিস্ট দলগুলোর জোট দ্বারা শাসিত ছিল।
থাম্ব|পশ্চিমবঙ্গের ২০১৯ সালের লোকসভা নির্বাচনের বিধানসভা স্তরের ফলাফল

২০১৯ সালের লোকসভা নির্বাচনে পশ্চিমবঙ্গে বিজেপি অভূতপূর্ব সাফল্য অর্জন করে। তারা ২০১৪ সালের মাত্র ২টি আসন থেকে লাফিয়ে ১৮টি আসন জেতে এবং ভোট শেয়ার ১১% থেকে বেড়ে প্রায় ৪০%-এ পৌঁছায়। অন্যদিকে তৃণমূল কংগ্রেসের আসন সংখ্যা ৩৪ থেকে কমে ২২ হয়, কংগ্রেস ৪ থেকে নেমে ২ আসনে সীমাবদ্ধ থাকে এবং বামফ্রন্টের কোনো দলই প্রথমবারের মতো একটি আসনও জিততে পারেনি।

এই ফলাফলকে পশ্চিমবঙ্গে বিজেপির সর্বকালের সেরা পারফরম্যান্স হিসেবে দেখা হয়। বিশ্লেষকদের মতে, কয়েকটি বড় কারণ এর পেছনে কাজ করেছে—

* ২০১৮ সালের পঞ্চায়েত নির্বাচনে গ্রামীণ এলাকায় তৃণমূল কর্মীদের দুর্নীতি ও দমননীতি নিয়ে জনরোষ।
* মমতা ব্যানার্জীর মুসলিম তোষণ নীতির বিরুদ্ধে হিন্দু সমাজের একাংশের অসন্তোষকে কাজে লাগিয়ে বিজেপির ধর্মীয় মেরুকরণ।
* বাংলাদেশ থেকে আসা নথিবিহীন মুসলিম অভিবাসীদের কারণে জনসংখ্যাগত পরিবর্তনের আশঙ্কা।
* রাজবংশী ও মতুয়া সম্প্রদায়ের মধ্যে অমুসলিম অভিবাসীদের নাগরিকত্ব প্রদানের দাবির প্রতি ব্যাপক সমর্থন, যা বিজেপি রাজনৈতিকভাবে কাজে লাগায়।

সব মিলিয়ে, এই নির্বাচন পশ্চিমবঙ্গের রাজনৈতিক মানচিত্রে এক বড় পরিবর্তনের সূচনা করে—বামফ্রন্টের দীর্ঘদিনের আধিপত্যের পতন এবং বিজেপির উত্থান।

নরেন্দ্র মোদী জাতীয় গণতান্ত্রিক জোটের সমর্থনের উপর নির্ভর না করে টানা দুই মেয়াদে (মোট দশ বছর) ক্ষমতায় থাকা একমাত্র অ-কংগ্রেসী প্রধানমন্ত্রী হওয়ায়, এবং বিজেপি তার প্রতিষ্ঠাতা শ্যামাপ্রসাদ মুখার্জির ইচ্ছা পূরণ করে জম্মু ও কাশ্মীরের বিশেষ মর্যাদা বাতিল করায়   পক্ষে অযোধ্যা বিবাদ নিষ্পত্তির দীর্ঘদিনের প্রতিশ্রুতি দেওয়ায়, দলটি প্রথমবারের মতো পশ্চিমবঙ্গে (এমন একটি রাজ্য যা ঐতিহাসিকভাবে কখনও বিপুল সংখ্যায় ডানপন্থী দলগুলোকে ভোট দেয়নি) একটি বিজেপি-নেতৃত্বাধীন রাজ্য সরকার গঠনকে সেখানকার অধিবাসী মুখার্জির প্রতি শ্রদ্ধা জানানোর একটি উপায় হিসাবে বিবেচনা করেছিল। পশ্চিমবঙ্গে বিজেপির বিজয় আসন্ন সাধারণ নির্বাচনে গুরুত্বপূর্ণ ভূমিকা পালন করতে পারে এমন আঞ্চলিক দলগুলোর একটি অ-বিজেপি-অ-কংগ্রেস জোট গঠনের জন্য মমতা ব্যানার্জীর প্রচেষ্টাকেও নিরুৎসাহিত করত।  

তৃণমূল, কংগ্রেস এবং বামফ্রন্টের নেতাদের দলত্যাগ এবং ২০১৬ থেকে ২০২১ সাল পর্যন্ত উপনির্বাচনের মাধ্যমে পশ্চিমবঙ্গ বিধানসভা ভেঙে গেলে বিজেপি বিধানসভায় তাদের আসন সংখ্যা ৩ থেকে ৫৩-তে বৃদ্ধি করে। ২০২০ সালের ডিসেম্বরে দলত্যাগকারী একজন উল্লেখযোগ্য ব্যক্তি ছিলেন শুভেন্দু অধিকারী,  যিনি মমতা ব্যানার্জীর দীর্ঘদিনের সহযোগী এবং রাজ্য মন্ত্রিসভার একজন মন্ত্রী ছিলেন এবং দলে তাঁর ভাগ্নে অভিষেক ব্যানার্জীর ক্রমবর্ধমান প্রভাবে অসন্তুষ্ট ছিলেন। তবে, অধিকারী প্রকাশ করেন যে তিনি দলে যোগ দেওয়ার পর ২০১৪ সাল থেকেই বিজেপির সঙ্গে যোগাযোগ রাখছিলেন।  তাঁর বাবা শিশির অধিকারী, কাঁথির সাংসদ, তিনিও তৃণমূল থেকে বিজেপিতে দলত্যাগ করেন।  আরেকজন মন্ত্রিসভার মন্ত্রী, রাজীব ব্যানার্জীও বিজেপিতে যোগ দেন। 

যাইহোক, ২০১৯ সালের শেষের দিকে অনুষ্ঠিত উপনির্বাচনে  অভিষেক ব্যানার্জী আসন্ন নির্বাচনের জন্য প্রশান্ত কিশোরকে তৃণমূল কংগ্রেসের নির্বাচনী কৌশলবিদ হিসেবে নিযুক্ত করার পর, তৃণমূল কংগ্রেস বিজেপির কাছ থেকে খড়গপুর সদর আসন এবং আইএনসির কাছ থেকে কালিয়াগঞ্জ আসন জিতে নেয়, এবং করিমপুর আসনটি ধরে রাখে। ভারতে COVID-19 মহামারীর কারণে ২০২০ সালে পশ্চিমবঙ্গের পৌরসভাগুলির (যার মধ্যে ১১২টি পৌরসভা  এবং কলকাতা, হাওড়া, বিধাননগর, চন্দননগর, আসানসোল এবং শিলিগুড়ির পৌর কর্পোরেশন অন্তর্ভুক্ত) নির্বাচন নির্ধারিত সময়সূচী অনুযায়ী অনুষ্ঠিত হতে পারেনি।
## ফলাফল
২৯৪ কেন্দ্রের মধ্যে ২৯২টি কেন্দ্রের ফলাফল ঘোষিত হয় ২০২১ সালের ২ মে তারিখে। ২টি কেন্দ্রের ফলাফল ঘোষণা হওয়ার কথা ছিল ১৯ মে। কিন্তু ঐ দু'টি কেন্দ্রের নির্বাচন স্থগিত রাখা হয় এবং অবশেষে ৩ অক্টোবরে ফলাফল ঘোষিত হয়।

***২ মে ২০২১-এ প্রকাশিত:**

! colspan="2" rowspan="2" |রাজনৈতিক দল ও জোট
! colspan="3" |প্রাপ্ত ভোটের পরিসংখ্যান
! colspan="3" |প্রাপ্ত আসন
|- valign="top"
! প্রাপ্ত ভোট
!%||**±**শ.সূ.|| প্রার্থীসংখ্যা || প্রাপ্ত আসনসংখ্যা ||**+/−**
|-
|
|সর্বভারতীয় তৃণমূল কংগ্রেস (তৃণমূল) || ২৮,৭৩৫,৪২০
|৪৭.৯৪
||| ২৮৮ || ২১৩
||
|-
|
|ভারতীয় জনতা পার্টি (বিজেপি) || ২২,৮৫০,৭১০
||৩৮.১৩
|||২৯১||৭৭
||৭৪
|-
|
| ভারতের কমিউনিস্ট পার্টি (মার্ক্সবাদী) (সিপিআই(এম)) || ২,৮৩৭,২৭৬
|৪.৭৩||||১৩৮||০
||২৬
|-
|
| ভারতীয় জাতীয় কংগ্রেস (কংগ্রেস)
|১,৭৫৭,১৩১
||২.৯৩||||৯১|| ০
||৪৪
|-
|
|ইন্ডিয়ান সেক্যুলার ফ্রন্ট (আইএসএফ) ||
||||| ৩২||১
||১
|-
|
|গোর্খা জনমুক্তি মোর্চা (জিজেএম (টি))
|১৬৩,৭৯৭
|০.২৭
|
|৩
|১
|১
|-
|
|নোটা
|
|
|
| colspan="3" bgcolor="#E9E9E9" |
|-
|- class="unsortable" style="background-color:#E9E9E9"
! colspan="9" |
|-
| colspan="2" |**মোট**|| **৫৯,৯৩৫,৯৮৯**
|**১০০.০**
| bgcolor="#E9E9E9" |
|
| **২৯২** ||**±০**
|-
|}

***৩ অক্টোবর ২০২১-এ প্রকাশিত:**

! colspan="2" rowspan="3" |রাজনৈতিক দল
! colspan="4" |অবশিষ্ট কেন্দ্রগুলির ফল(৩ অক্টোবরে প্রকাশিত)
! colspan="6" |২৯৪ কেন্দ্রের সামগ্রিক ফল
|-
! colspan="2" |প্রাপ্ত ভোটের পরিসংখ্যান
! colspan="2" |আসনের পরিসংখ্যান
! colspan="3" |প্রাপ্ত ভোটের পরিসংখ্যান
! colspan="3" |আসনের পরিসংখ্যান
|-
!প্রাপ্ত ভোট
!%
! প্রার্থীসংখ্যা
!প্রাপ্ত আসনসংখ্যা||প্রাপ্ত ভোট|| % || **±**শ.সূ. ||প্রার্থীসংখ্যা ||প্রাপ্ত আসনসংখ্যা ||**+/−**
|-
|
|তৃণমূল
|style="text-align:right"|২৩২,৮৬১
|style="text-align:right"|৬০.১৯
|style="text-align:right"|২
|style="text-align:right"|২
|style="text-align:right"|২৮,৯৬৮,২৮১
|style="text-align:right"|৪৮.০২
|style="text-align:right"|||style="text-align:right"| ২৯০ ||style="text-align:right"| ২১৫
|style="text-align:right"|
|-
|
|বিজেপি
|style="text-align:right"|৫৪,৭৬৪
|style="text-align:right"|১৪.১৬
|style="text-align:right"|২
|style="text-align:right"|০
|style="text-align:right"|২২,৯০৫,৪৭৪
|style="text-align:right"|৩৭.৯৭
|style="text-align:right"|||style="text-align:right"|২৯৩||style="text-align:right"|৭৭
|style="text-align:right"|
|-
|
|সিপিআই(এম)
|style="text-align:right"|৬,১৫৮
|style="text-align:right"|১.৫৯
|style="text-align:right"|১
|style="text-align:right"|০
|style="text-align:right"|২,৮৪৩,৪৩৪
|style="text-align:right"|৪.৭১||style="text-align:right"|||style="text-align:right"|১৩৯||style="text-align:right"|০
|style="text-align:right"|২৬
|-
|
|কংগ্রেস
|style="text-align:right"|৭০,০৩৮
|style="text-align:right"|১৮.১০
|style="text-align:right"|১
|style="text-align:right"|০
|style="text-align:right"|১,৮২৭,১৬৯
|style="text-align:right"|৩.০৩||style="text-align:right"|||style="text-align:right"|৯২||style="text-align:right"| ০
|style="text-align:right"|৪৪
|-
|
|আরএসপি
|style="text-align:right"|৯,০৬৭
|style="text-align:right"|২.৩৪
|style="text-align:right"|১
|style="text-align:right"|০
|style="text-align:right"|১৩৫,১৮৮
|style="text-align:right"|০.২২
|style="text-align:right"|||style="text-align:right"| ১১||style="text-align:right"|০
|style="text-align:right"|২
|-
|
|নোটা
|style="text-align:right"|৭,৬২১
|style="text-align:right"|১.৯৭
| colspan="2" bgcolor="#E9E9E9" |
|style="text-align:right"|৬৫৪,৪৪৯
|style="text-align:right"|১.০৮
|style="text-align:right"|
| colspan="3" bgcolor="#E9E9E9" |
|-
|- class="unsortable" style="background-color:#E9E9E9"
! colspan="12" |
|-
| colspan="2" |**মোট**
|style="text-align:right"|**৩৮৬,৮৪৫**
|style="text-align:right"|**১০০.০০**
| colspan="2" style="text-align:right"|**২**
|style="text-align:right"| **৬০,৩২২,৮৩৪**
|style="text-align:right"|**১০০.০০**
| bgcolor="#E9E9E9" |
| colspan="3" style="text-align:right"| **২৯৪**
|- class="unsortable" style="background-color:#E9E9E9"
! colspan="12" |
|-
| colspan="2" |বৈধ ভোট
|style="text-align:right"|৩৮৬,৮৪৫
|style="text-align:right"|৯৯.৯৫
| colspan="2" rowspan="5" bgcolor="#E9E9E9" |
|style="text-align:right"| ৬০,৩২২,৮৩৪
|style="text-align:right"|৯৯.৮৪
| colspan="4" rowspan="5" bgcolor="#E9E9E9" |
|-
| colspan="2" |অবৈধ ভোট
|style="text-align:right"|১৮৩
|style="text-align:right"|০.০৫
|style="text-align:right"|৯৬,৮৫৭
|style="text-align:right"|০.১৬
|-
| colspan="2" |**ভোটার উপস্থিতি**
|style="text-align:right"|**৩৮৭,০২৮**
|style="text-align:right"|**৭৮.৮৮**
|style="text-align:right"|**৬০,৪১৯,৬৯১**
|style="text-align:right"|**৮২.৩০**
|-
| colspan="2" |বিরত
|style="text-align:right"|১০৩,৬১৪
|style="text-align:right"|২১.১২
|style="text-align:right"|১২,৯৯৫,০৫৭
|style="text-align:right"|১৭.৭০
|-
| colspan="2" |**নথিভুক্ত ভোটার**
|style="text-align:right"|**৪৯০,৬৪২**
|style="text-align:right"|**১০০.০০**
|style="text-align:right"|**৭৩,৪১৪,৭৪৮**
|style="text-align:right"|**১০০.০০**
|-
|}

### জোট অনুযায়ী ফলাফল

### জেলা অনুযায়ী ফলাফল

### নির্বাচনের পর্যায় অনুযায়ী ফলাফল

### বিধানসভা কেন্দ্র অনুযায়ী ফলাফল

## নির্বাচনোত্তর পরিস্থিতি
থাম্ব|২০১৯ সালে স্বরাষ্ট্রমন্ত্রীর সাথে সাক্ষাতে পশ্চিমবঙ্গের তৎকালীন মুখ্যমন্ত্রী মমতা ব্যানার্জি।

### নির্বাচনোত্তর হিংসাত্মক ঘটনাবলি
### সরকার গঠন
২০২১ সালের ৫ মে কলকাতার রাজভবনে মমতা বন্দ্যোপাধ্যায় তৃতীয় বারের জন্য পশ্চিমবঙ্গের মুখ্যমন্ত্রী হিসেবে শপথ গ্রহণ করেন। এরপর ১০ মে ৪৩ জন তৃণমূল কংগ্রেস নেতা ও বিধায়ক মন্ত্রী হিসেবে শপথ গ্রহণ করলে মমতা বন্দ্যোপাধ্যায় তাঁর ক্যাবিনেট সম্প্রসারিত করেন। মমতা বন্দ্যোপাধ্যায়ের তৃতীয় মন্ত্রিসভায় ৪৪ জন মন্ত্রীর মধ্যে ১৭ জন ছিলেন নবাগত। এছাড়া মুখ্যমন্ত্রী সহ নয় জন ছিলেন মহিলা, যা স্বাধীনতার পর পশ্চিমবঙ্গের ইতিহাসে একটি রেকর্ড।

২০২১ সালের ১০ মে শুভেন্দু অধিকারী ২২ জন বিধায়কের সমর্থন নিয়ে পশ্চিমবঙ্গ বিধানসভার বিরোধী দলনেতা নির্বাচিত হন।

### শূন্য আসন ও উপনির্বাচন
ভোটগ্রহণের পরে খড়দহ বিধানসভা কেন্দ্রের তৃণমূল কংগ্রেস প্রার্থী কাজল সিনহা ফলাফল ঘোষণার আগেই কোভিড-১৯ সংক্রমণে মারা যান। কোভিড-১৯ অতিমারীর প্রেক্ষিতে ভারতের নির্বাচন কমিশন দু’টি বিধানসভা কেন্দ্রে ভোটগ্রহণ স্থগিত ঘোষণা করে। সামশেরগঞ্জ ও জঙ্গিপুর বিধানসভা কেন্দ্র দু’টির দুই প্রার্থীর মৃত্যুতে ভোটগ্রহণের তারিখ পিছিয়ে ২০২১ সালের ১৬ মে করা হয়। এই সিদ্ধান্তকে বিদ্রুপ করে তৃণমূল কংগ্রেস জানায়, "দেরিতে হলেও অবশেষে ঘুম ভাঙল নির্বাচন কমিশনের। কিন্তু যখন বারবার দু’-তিন দফাকে একত্র করে একদিনে ভোট করার দাবি জানানো হয়েছিল, তখন তারা চুপ করে ছিল।" দিনহাটা বিধানসভা কেন্দ্রের বিজেপি বিধায়ক নিশীথ প্রামাণিক এবং শান্তিপুর বিধানসভা কেন্দ্রের বিজেপি বিধায়ক জগন্নাথ সরকার নির্বাচনের ফলাফল ঘোষণার পর রাজ্য বিধানসভা থেকে পদত্যাগ করেন। তাঁরা দু’জন যথাক্রমে কোচবিহার ও রানাঘাটের সাংসদ এবং সাংসদ পদই ধরে রাখেন। গোসাবার বিধায়ক জয়ন্ত নস্কর করোনা পরবর্তী অসুখের কারণে মারা যান,ফলে সেখানেও উপনির্বাচন হবে।

### প্রতিক্রিয়া ও বিশ্লেষণ
পশ্চিমবঙ্গের সপ্তদশ বিধানসভা নির্বাচনের ফলাফল সারা দেশের মানুষকে বিস্মিত করেছিল। কারণ বিখ্যাত সংস্থাগুলির দ্বারা কৃত জনমত সমীক্ষা ও বুথফেরত সমীক্ষাগুলিতে তৃণমূল কংগ্রেস ও বিজেপির মধ্যে প্রবল প্রতিদ্বন্দ্বিতার পূর্বাভাস করা হয়েছিল এবং সমীক্ষাকারী সংস্থাগুলি গড়ে তৃণমূল কংগ্রেস ১৫০টি, বিজেপি ১৪০টি এবং অবশিষ্ট আসনগুলি সংযুক্ত মোর্চা পাবে বলে জানিয়েছিল। কিন্তু নির্বাচনের ফলাফল ঘোষণা হতে দেখা যায়, তৃণমূল কংগ্রেস ২০০টিরও বেশি আসন জয় করেছে, যা পূর্ববর্তী বিধানসভা নির্বাচনগুলিতে তৃণমূল কংগ্রেসের বিজিত আসনসংখ্যার তুলনায় কিছু বেশি এবং বিজেপি পূর্ববর্তী বিধানসভা নির্বাচনগুলির তুলনায় ভালো ফল করলেও সামগ্রিকভাবে দলের ফলাফল হতাশাব্যঞ্জক; কারণ ২০১৯ সালের সাধারণ নির্বাচনে বিধানসভা কেন্দ্র-ভিত্তিক আসনসংখ্যার নিরিখে বিজেপি ১২১টি আসনে এগিয়ে ছিল। রাষ্ট্রীয় স্বয়ংসেবক সংঘের মুখপত্র *অর্গ্যানাইজার*-এর ব্যাখ্যা অনুযায়ী, "আমরা যদি ২০১৯ সালের পরিস্থিতির সঙ্গে তুলনা করে দেখি, [তাহলে দেখব] ৬৫টি আসনে [২০১৯ সালের লোকসভা ও ২০২১ সালের বিধানসভা] উভয় নির্বাচনেই বিজেপি জয়লাভ করেছে, ১২টি আসনে বিজেপি ২০১৯ সালে পরাজিত হয়েছিল, কিন্তু ২০২১ সালে জয়লাভ করেছে, কিন্তু ৫৬টি আসনে ২০১৯ সালে বিজেপি জয়লাভ করলেও ২০২১ সালে পরাজিত হয়েছে।" সমাজবাদী পার্টির সভাপতি অখিলেশ যাদব-সহ অনেক বিরোধী নেতা এবং অন্যান্য রাজ্যের মুখ্যমন্ত্রীরা বিজেপিকে পরাজিত করে তৃণমূল কংগ্রেসের জয়লাভের জন্য মমতা বন্দ্যোপাধ্যায়কে অভিনন্দন জানান। মহারাষ্ট্রের মুখ্যমন্ত্রী উদ্ধব ঠাকরে পরে বলেছিলেন, "মমতা বন্দ্যোপাধ্যায়ের সংগ্রাম ও বাঙালিদের প্রতিরোধ আজকের অনুপ্রেরণা।" অনেক নির্বাচন বিশ্লেষকের মতে, ২০১৬ সালে সংযুক্ত মোর্চার (বামফ্রন্ট-কংগ্রেস) বিজিত আসনগুলিতে ২০২১ সালে বিজেপি জয়লাভ করেছে এবং তৃণমূল কংগ্রেস বেশিরভাগ ক্ষেত্রেই নিজেদের আসন ধরে রাখতে সক্ষম হয়েছে। প্রেসিডেন্সি বিভাগে তৃণমূল কংগ্রেসের ভালো ফলাফল দলের জয়ের অন্যতম প্রধান কারণ। অন্যদিকে জলপাইগুড়ি ও মেদিনীপুর বিভাগে বিজেপি অধিকাংশ আসন জয়ের আশা করলেও বাস্তবে তা করতে না পারায় দলের ফলাফল শোচনীয় হয়।

পশ্চিমবঙ্গের সপ্তদশ বিধানসভা নির্বাচনের ফলাফল অন্য একটি কারণেও বিশেষ গুরুত্বপূর্ণ। এই নির্বাচনে সকল বিজয়ী প্রার্থীর জয়ের গড় ব্যবধান ২৬,৯৬৪ ভোট, যা একটি রেকর্ড। বিজয়ী তৃণমূল কংগ্রেস প্রার্থীদের জয়ের ব্যবধান গড়ে ৩১,৭৬০ ভোট, যা স্বাধীনতার পরে কোনও বিধানসভা নির্বাচনে কোনও রাজনৈতিক দলের সর্বোচ্চ জয়ের ব্যবধান।

## ২০২১ উপনির্বাচন
দুই জন প্রার্থীর মৃত্যুর পর ভারতের নির্বাচন কমিশন সামশেরগঞ্জ ও জঙ্গিপুর বিধানসভা কেন্দ্রের নির্বাচন স্থগিত ঘোষণা করে।

ভবানীপুর বিধানসভা কেন্দ্র থেকে নির্বাচিত সর্বভারতীয় তৃণমূল কংগ্রেস বিধায়ক শোভনদেব চট্টোপাধ্যায় মমতা বন্দ্যোপাধ্যায়কে এই কেন্দ্র থেকে নির্বাচনে প্রতিদ্বন্দ্বিতার সুযোগ করে দেওয়ার জন্য নির্বাচনের পরেই পদত্যাগ করেন।

সেপ্টেম্বর মাসের গোড়ার দিকে নির্বাচন কমিশন ঘোষণা করে যে জঙ্গিপুর ও সামশেরগঞ্জ বিধানসভা কেন্দ্রের সাধারণ নির্বাচন এবং ভবানীপুর বিধানসভা কেন্দ্রের উপনির্বাচন অনুষ্ঠিত হবে ৩০ সেপ্টেম্বর এবং ফলাফল ঘোষিত হবে ৩ অক্টোবর। শুধুমাত্র ভবানীপুর কেন্দ্রের জন্য মনোনয়ন জমা দেওয়ার তারিখ ধার্য হয় ৬ সেপ্টেম্বর থেকে ১৩ সেপ্টেম্বর।

১০ সেপ্টেম্বর মমতা বন্দ্যোপাধ্যায় উপনির্বাচনের জন্য মনোনয়ন জমা দেন। ভবানীপুরের উপনির্বাচনে মোট বারো জন প্রার্থী প্রতিদ্বন্দ্বিতা করেন। ভোটকুশলী প্রশান্ত কিশোর ভবানীপুর বিধানসভা কেন্দ্রের ভোটার হিসেবে নিজের নাম নথিভুক্ত করেন। কিন্তু তিনি ভোট দেননি।

তিনটি বিধানসভা কেন্দ্রের সকল বুথের জন্য মোট ৫২ কোম্পানি কেন্দ্রীয় বাহিনী মোতায়েন করার সিদ্ধান্ত গৃহীত হয়। ২৮ সেপ্টেম্বর থেকে ভবানীপুরে ১৪৪ ধারা জারি হয়। ভবানীপুরে নির্বাচনের পূর্বসন্ধ্যায় নির্বাচন কমিশন শুধু এই বিধানসভা কেন্দ্রেই অতিরিক্ত ২০ কোম্পানি কেন্দ্রীয় বাহিনী মোতায়েনের সিদ্ধান্ত নেয়।

২৮ সেপ্টেম্বর ভারতের নির্বাচন কমিশন ঘোষণা করে যে, অন্যান্য শূন্য বিধানসভা আসনগুলিতে উপনির্বাচন অনুষ্ঠিত হবে ৩০ অক্টোবর এবং ভোটগণনা হবে ২ নভেম্বর।

৩০ সেপ্টেম্বর প্রথম হিংসাত্মক ঘটনার সংবাদ আসে সামশেরগঞ্জ বিধানসভা কেন্দ্র থেকে। ভারতীয় জাতীয় কংগ্রেস প্রার্থী জইদুর রহমান এই বিধানসভা কেন্দ্রে একটি বোমা বিস্ফোরণ ঘটানোর অভিযোগে অভিযুক্ত হন। নির্বাচনের দিন তিনি যখন বুথ পরিদর্শন করছিলেন তখন তৃণমূল কংগ্রেস কর্মীরা তাঁকে ঘিরে ‘গো ব্যাক’ স্লোগান দিতে থাকে। কেন্দ্রীয় বাহিনীর বিরুদ্ধে সামশেরগঞ্জ বিধানসভা কেন্দ্রের অন্তর্গত ধুলিয়ান পৌরসভার ২০ নং ওয়ার্ডের বিদায়ী পুরপ্রতিনিধি তথা তৃণমূল কংগ্রেস নেতা হাবিবুর রহমানকে লাথি মারার অভিযোগ ওঠে। যদিও জঙ্গিপুর বিধানসভা কেন্দ্রে তৃণমূল কংগ্রেস প্রার্থী জাকির হোসেনকে বিজেপি প্রার্থী সুজিত দাসের সঙ্গে সৌজন্য বিনিময় করতে দেখা যায়।

ভবানীপুর বিধানসভা কেন্দ্রের বিজেপি প্রার্থী প্রিয়াঙ্কা টিব্রেওয়ালের বিরুদ্ধে এলাকায় একাধিক গাড়ি ও বহু লোক নিয়ে ঘোরার জন্য আদর্শ আচরণবিধি ভঙ্গের অভিযোগ ওঠে। তিনি ভুয়ো ভোটার ধরেছেন বলে দাবি করলে তৃণমূল কংগ্রেস নেতা ফিরহাদ হাকিম বলেন যে, প্রার্থী হিসেবে তাঁর ভোটারদের পরিচয়পত্র যাচাই করার আইনি অধিকার নেই। বিজেপি দাবি করে যে, এই কেন্দ্রে তৃণমূল কংগ্রেস কর্মীরা বিজেপি নেতা কল্যাণ চৌবের গাড়ি ভাঙচুর করেছে। কিন্তু পুলিশ সেই ঘটনার সিসিটিভি ফুটেজ প্রকাশ করে দাবি করে যে, ঘটনাটির সঙ্গে রাজনীতির কোনও সম্পর্ক ছিল না। বিজেপি দাবি করেছিল যে, কল্যাণ চৌবে তাদের দলের নির্বাচনী এজেন্ট। কিন্তু নির্বাচন কমিশনের সূত্রে জানা যায়, আসলে তিনি ছিলেন হিন্দুস্তান আওয়াম মোর্চা দলের এজেন্ট। আরও জানা যায় যে, যে গাড়িতে করি তিনি নির্বাচন কেন্দ্রে ঘুরছিলেন সেটি নির্বাচন কমিশন কর্তৃক নথিভুক্ত করা ছিল না। ভবানীপুরে নির্বাচন চলাকালীন বিজেপি তৃণমূল কংগ্রেসের বিরুদ্ধে ২৩টি অভিযোগ দায়ের করে, কিন্তু নির্বাচন কমিশন প্রতিটি অভিযোগই খারিজ করে দেয়।

ভবানীপুর, সামশেরগঞ্জ ও জঙ্গিপুর বিধানসভা কেন্দ্রে মোট ৬৯৭,১৬৪ জন ভোটার ভোটদানের অধিকারী ছিলেন। সামশেরগঞ্জ, জঙ্গিপুর ও ভবানীপুর বিধানসভা কেন্দ্রের ভোটদানের শতকরা হার ছিল যথাক্রমে ৭৯.৯২ শতাংশ, ৭৭.৬৩ শতাংশ ও ৫৭.০৯ শতাংশ।

৩ অক্টোবর তিনটি বিধানসভা কেন্দ্রের ভোটগণনার পরে জানা যায় তৃণমূল কংগ্রেস তিনটি আসনেই জয়লাভ করেছে। ভবানীপুর বিধানসভা কেন্দ্রে মমতা বন্দ্যোপাধ্যায় বিজেপি প্রার্থীর থেকে ৫৮,৮৩৫ ভোটের ব্যবধানে জয়লাভ করেন। এই ব্যবধান ২০১১ সালের উপনির্বাচনে এই বিধানসভা কেন্দ্র থেকে মমতা বন্দ্যোপাধ্যায়ের জয়ের ৫৪,২১৩ ভোটের ব্যবধানের রেকর্ডকে ভেঙে দেয়। এই উপনির্বাচনে ভবানীপুর বিধানসভা কেন্দ্রের অন্তর্গত সবক’টি ওয়ার্ডেই তৃণমূল কংগ্রেস এগিয়ে থাকে, যেখানে পূর্ববর্তী বিধানসভা নির্বাচনে ৭০ ও ৭৪ নং ওয়ার্ডে বিজেপি এগিয়ে ছিল। এই দিনেই তৃণমূল কংগ্রেস পরবর্তী চারটি বিধানসভা কেন্দ্রের উপনির্বাচনের জন্য দলীয় প্রার্থীদের নাম আনুষ্ঠানিকভাবে ঘোষণা করে।

নদিয়া, কোচবিহার জেলা এবং খড়দহ, গোসাবা বিধানসভা কেন্দ্রে আদর্শ আচরণবিধি বলবৎ করা হয়। বাকি উপনির্বাচনগুলির জন্য নির্বাচন কমিশন প্রাথমিকভাবে ২৭ কোম্পানি কেন্দ্রীয় বাহিনী মোতায়েন করার সিদ্ধান্ত নেয়। উপনির্বাচনের মাত্র এক সপ্তাহ আগে কেন্দ্রীয় বাহিনীর অতিরিক্ত ৫৩টি কোম্পানি রাজ্যে আসে। পরে কমিশন মোট ৯২ কোম্পানি সিএপিএফ মোতায়েনের সিদ্ধান্ত নেয়।

দিনহাটা উপনির্বাচনের প্রচারের শেষদিনে দিলীপ ঘোষ ও সুকান্ত মজুমদার কোচবিহারের সোনারিতে বিএসএফের সেক্টর সদর দপ্তরে ডিআইজি শৈলেন্দ্রকুমার সিংয়ের সঙ্গে সাক্ষাৎ করেন। এর ফলে নতুন বিতর্কের শুরু হয় কারণ স্বয়ং মুখ্যমন্ত্রী কেবল আদর্শ আচরণ বিধি বলবৎ থাকার জন্য কোচবিহার জেলা আধিকারিকদের সঙ্গে প্রশাসনিক বৈঠক পর্যন্ত করতে পারেননি। এর প্রতিক্রিয়া দিয়ে ফিরহাদ হাকিম বলেন, "সম্প্রতি স্বরাষ্ট্র মন্ত্রক বিএসএফের কাজকর্মের চৌহদ্দি বাড়িয়ে ৫০ কিমি করেছে। তারই সুযোগ নিয়ে বিজেপি নেতা-নেত্রীরা বিএসএফ কর্তাকে দলে টানতে গিয়েছিলেন।" তৃণমূল এর বিরুদ্ধে নির্বাচন কমিশনের কাছে অভিযোগ জানায়। তৃণমূলের এক প্রতিনিধি দল জেলাশাসকের চেম্বারে গিয়ে অভিযোগ জানায় যে বিএসএফ-বিজেপি সাক্ষাতের কারণে নির্বাচনী বিধিভঙ্গ হয়েছে।

ভোটগ্রহণের দিনে দিনহাটার ২৯৬ নম্বর বুথে এবং খড়দহ ও গোসাবার কিছু বুথে কেন্দ্রীয় বাহিনীর বিরুদ্ধে ভোটারদের ভয় দেখানোর অভিযোগ ওঠে। খড়দহে তৃণমূল প্রার্থী শোভনদেব চট্টোপাধ্যায়কে বুথে ঢুকতে বাধা দেয় কেন্দ্রীয় বাহিনী। তিনি অভিযোগ করেন, ভোটারদের থেকে অন্যায়ভাবে জোড়া টিকাকরণের সার্টিফিকেট দেখতে চায় কেন্দ্রীয় বাহিনী। প্রিসাইডিং অফিসারকে এই বিষয়টি জানানোর পর সমস্যা মিটে যায়। নির্বাচনী প্রচার চলাকালীন খড়দহের বিজেপি প্রার্থী জয় সাহা নিজের প্রচারে প্রয়াত তৃণমূল নেতা কাজল সিনহার ছবি ব্যবহার করেছিলেন। নির্বাচনের দিনে তিনি দু'জন ভুয়ো ভোটারকে হাতেনাতে ধরার দাবি করেন। পরবর্তীকালে জানা যায় ঐ দু'জন ভুয়ো ভোটার ছিলেন না। পরে তিনি পুনরায় একজন ভুয়ো ভোটার ধরার দাবি করলে এবং ঐ ব্যক্তিকে বিজেপি সমর্থকরা হেনস্তা করা শুরু করলে ওই ঘটনাকে কেন্দ্র করে তৃণমূল এবং বিজেপি-র মধ্যে ধস্তাধস্তি বেধে যায়। জয় সাহার ব্যক্তিগত নিরাপত্তা রক্ষীরা তৃণমূল কর্মীদের উপর লাঠি চার্জ করে এবং তাতে প্রয়াত কাজল সিনহার ছেলে আহত হয়। চারটি কেন্দ্রের মধ্যে গোসাবায় ভোটদানের হার সর্বাধিক ছিল।

এই ৪টি আসনের ফলাফল ২রা নভেম্বরে ঘোষণা করা হলে দেখা যায়, তৃণমূল কংগ্রেস সবকটি আসনে পরিষ্কার বিজয় লাভ করেছে। তৃণমূলের শোভনদেব চট্টোপাধ্যায় এবং সুব্রত মণ্ডল যথাক্রমে খড়দহ এবং গোসাবা আসনে বিপুল ভোটে জয়ী হন। উদয়ন গুহ দিনহাটা আসনে ১৬৪,০৮৯ ভোটের রেকর্ড ব্যবধানে জয়লাভ করেন ও এমনকি যে বুথে কেন্দ্রীয় স্বরাষ্ট্র প্রতিমন্ত্রী নিশীথ প্রামাণিক ভোট দেন সেখানেও বিজেপি তৃণমূলের থেকে পিছিয়ে ছিল। শুধু দিনহাটা নয়, তৃণমূল শান্তিপুর আসনটিও (যেখানে তৃণমূল প্রার্থী ছিলেন শান্তিপুরের *[[বিজয়কৃষ্ণ গোস্বামী]] বাটি (বাড়ি)*-র বংশধর ব্রজকিশোর গোস্বামী) বিজেপির কাছ থেকে যথেষ্ট পরিমাণ ভোটের ব্যবধানে ছিনিয়ে নেয়।

## আরও দেখুন
* পশ্চিমবঙ্গে ভারতের সাধারণ নির্বাচন, ২০১৯
* পশ্চিমবঙ্গ পঞ্চায়েত নির্বাচন, ২০১৮
* ২০২১-এ ভারতে নির্বাচন
* ত্রিপুরা বিধানসভা নির্বাচন, ২০১৮

## তথ্যসূত্র
### পাদটীকা

### সূত্রনির্দেশ

## আরও পড়ুন
*

## বহিঃসংযোগ
* পশ্চিমবঙ্গ বিধানসভার সাধারণ নির্বাচন – *[[ভারতের নির্বাচন কমিশন]]*

বিষয়শ্রেণী:২০২১-এ ভারত
বিষয়শ্রেণী:পশ্চিমবঙ্গ বিধানসভা নির্বাচন
বিষয়শ্রেণী:২০২১-এ ভারতে রাজ্য বিধানসভা নির্বাচন
বিষয়শ্রেণী:২০২০-এর দশকে পশ্চিমবঙ্গ